Η μορφή του princeps στις Ωδές του Ορατίου.
Creators: name: Βουτσά, Ελένη Δημητρίου
Publisher: name: Aristotle University of Thessaloniki
Year: 2024
Subjects: Αύγουστος
Οράτιος
Ωδές
Augustus
Horace
Odes

description: Ο Οκταβιανός Αύγουστος είναι, αναμφισβήτητα, ένα ιστορικό πρόσωπο που έχει απασχολήσει τη μεγαλύτερη μερίδα της επιστημονικής κοινότητας των ανθρωπιστικών -και όχι μόνο- σπουδών. Έχει αποτελέσει αντικείμενο μελέτης για ιστορικούς, φιλολόγους, αρχαιολόγους, ανθρώπους των τεχνών και για οποιονδήποτε παρουσιάζει έστω και ένα μικρό ενδιαφέρον για το ιστορικό γίγνεσθαι, στο σύνολό του, αλλά και για τις μεγάλες στιγμές – εποχές της παγκόσμιας ιστορίας. Πρόκειται για μία ιστορική persona που κατόρθωσε να επηρεάσει καθοριστικά τον ρου της ρωμαϊκής αυτοκρατορίας και -επαγωγικά- τα ιστορικά δρώμενα σε ένα πλήθος λαών της υφηλίου, αφήνοντας ένα ισχυρό στίγμα, απόδειξη μιας σπάνιας, δυναμικής προσωπικότητας. Η υπόσταση του ρωμαίου ηγεμόνα, το έργο του, η ιδεολογία του, οι στρατιωτικές του επιχειρήσεις αποτέλεσαν, επιπρόσθετα, αντικείμενο ενασχόλησης και έμπνευσης -είτε αυθόρμητα, είτε με την κεκαλυμμένη ώθηση του ίδιου του Αυγούστου- των ποιητών, λογίων, ιστορικών και καλλιτεχνών της σύγχρονης με αυτόν περιόδου. Ανάμεσα στους υπόλοιπους ποιητές εντοπίζεται και ο Οράτιος, ο μεγαλύτερος ρωμαίος λυρικός ποιητής. Η παρούσα εργασία πραγματεύεται την παρουσίαση του princeps, του Αυγούστου, στα Carmina του Ορατίου. Πρόκειται για ένα έργο, το οποίο -βασισμένο στην αρχή της variatio- καταπιάνεται με πληθώρα θεμάτων: πολιτικά και κοινωνικά θέματα, αλλά και πιο προσωπικά, σχετικά με τον έρωτα, την οινοποσία, τις προσωπικές επιδιώξεις και φιλοδοξίες του ποιητή. Μέσα σε αυτό το ποικιλόμορφο πλήθος ποιημάτων και, μέσω των επιμελημένων και μεστών στίχων του, ο Οράτιος επιτυγχάνει να δώσει στους αναγνώστες του έργου του -παράλληλα με όλα τα υπόλοιπα- μια εικόνα για τον Αύγουστο, να σκιαγραφήσει τις επικρατούσες συνθήκες της αυγούστειας περιόδου και να αποδώσει με εξαιρετική λεπτότητα και ευφυΐα τον τρόπο με τον οποίο εξελίχθηκε η ρωμαϊκή κοινωνία και αυτοκρατορία μέσα από τις προσπάθειες του ηγεμόνα της. Πρέπει, φυσικά, να ληφθεί υπόψη ότι οι ιστορικού τύπου πληροφορίες που μπορεί να αντλήσει ο εκάστοτε αναγνώστης διέπονται από το υποκειμενικό στοιχείο και παρατίθενται από έναν λυρικό ποιητή και όχι από έναν ιστορικό. Ο τελευταίος θα ενδιαφερόταν, ασφαλώς, για την αντικειμενικότητα και την ακρίβεια στην παράθεση λεπτομερειών· ο Οράτιος, όμως, ενδιαφέρεται για τη δημιουργία ενός έργου προορισμένου να τέρψει και να εντυπωσιάσει, με αποτέλεσμα η εικόνα που σχηματίζεται εν τέλει για τον Αύγουστο μέσα στις Ωδές να έχει κατασκευαστεί μέσα από το δικό του βλέμμα και βάσει των δικών του ποιητικών συμβάσεων.
description: Octavian Augustus is a prominent historical figure, extensively studied by scholars in the humanities and beyond. Historians, philologists, archaeologists, and artists have studied his life and legacy, and he has attracted the attention of anyone with an interest in the historical process and significant moments in world history. He was a significant figure who had a profound impact on the development of the Roman Empire and, consequently, on the historical events of many different nations around the world, a formidable personality who has left a lasting legacy. Τhe figure of the Roman ruler, his works, his ideology, and his military campaigns have attracted the attention and inspiration of poets, scholars, and historians of the contemporaneous era. This has happened either spontaneously or covertly at the instigation of Augustus himself. One such poet is Horace, who is considered to be the greatest lyricist of the 1st century BCE.This paper aims to examine the portrayal of the princeps, namely Augustus, in Horace's Carmina. This work utilises the principle of variatio to explore an assortment of themes. These range from political and social concerns to more personal topics, such as love, wine consumption, and the poet's aspirations and ambitions. Amidst his varied multitude of poems, Horace's elaborate and metrical verse provides readers with insight into Augustus and draws attention to the prevailing conditions of the Augustan period. He depicts the evolution of Roman society and the empire with great subtlety and intelligence, highlighting the role of its ruler. However, one must bear in mind that the historical information available is subject to Horace’s personal interpretation and a poet rather than a historian presents it. The former would naturally value objectivity and precision in factual exposition, whereas Horace focuses on crafting a piece that inspires and captivates its readers. Consequently, Horace's portrayal of Augustus in the Odes is shaped by his peculiar perspective and poetic conventions.